CELEX: 62020TN0378
Language: lv
Date: 2020-06-19 00:00:00
Title: Lieta T-378/20: Prasība, kas celta 2020. gada 19. jūnijā – Ryanair/Komisija

3.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 255/35
            
         
      Prasība, kas celta 2020. gada 19. jūnijā – Ryanair/Komisija
      (Lieta T-378/20)
      (2020/C 255/46)
      Tiesvedības valoda: angļu
      
         Lietas dalībnieki
      
      
         Prasītājs: Ryanair DAC (Swords, Īrija) (pārstāvji: E. Vahida, F. Laprévote, S. Rating un I. Metaxas-Maranghidis, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 15. aprīļa lēmumu (ES) par valsts atbalstu SA.56795 (1) un
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza piecus pamatus.
      
                  1.
               
               
                  Ar pirmo prasības pamatu tiek apgalvots, ka Eiropas Komisija esot pārkāpusi juridisko prasību, ka atbalstam, kas ir atļauts atbilstoši LESD 107. panta 2. punkta b) apakšpunktam, ir jākompensē kaitējums, kuru izraisījuši izņēmuma apstākļi, nevis tikai tas kaitējums, kurš nodarīts vienam no šādos notikumos cietušajiem.
               
            
                  2.
               
               
                  Ar otro prasības pamatu tiek apgalvots, ka Eiropas Komisija esot pieļāvusi acīmredzamu kļūdu vērtējumā, izskatot atbalsta samērīgumu attiecībā pret COVID-19 krīzes rezultātā nodarīto kaitējumu.
               
            
                  3.
               
               
                  Ar trešo prasības pamatu tiek apgalvots, ka Eiropas Komisija esot pārkāpusi konkrētus LESD noteikumus un Eiropas tiesību vispārējos principus saistībā ar diskriminācijas aizliegumu, pakalpojumu sniegšanas brīvību un uzņēmējdarbības brīvību, kas ir bijuši ES gaisa transporta liberalizācijas pamatā kopš 1980. gadu beigām. ES gaisa transporta tirgus liberalizācija atļāva izveidoties īstām zemo cenu aviosabiedrībām visā Eiropas mērogā. Eiropas Komisija neesot ņēmusi vērā kaitējumu, kas šādām Eiropas mēroga aviosabiedrībām un to lomai Dānijas gaisa telpas savienojamībā radies COVID-19 krīzes dēļ, atļaujot Dānijai rezervēt atbalstu tikai SAS. LESD 107. panta 2. punkta b) apakšpunktā ir noteikts izņēmums no valsts atbalsta aizlieguma atbilstoši LESD 107. panta 1. punktam, bet tajā nav noteikts izņēmums no citām LESD normām un principiem.
               
            
                  4.
               
               
                  Ar ceturto prasības pamatu tiek apgalvots, ka Eiropas Komisija neesot uzsākusi formālo izmeklēšanas procedūru, neraugoties uz nopietnām grūtībām, un esot pārkāpusi prasītāja procesuālās tiesības.
               
            
                  5.
               
               
                  Ar piekto prasības pamatu tiek apgalvots, ka lēmumā esot pārkāpts Komisijas pienākums norādīt pamatojumu.
               
            
         (1)  Eiropas Komisijas 2020. gada 15. aprīļa lēmums (ES) par valsts atbalstu SA.56795 – Dānija – Kompensācija par COVID-19 pandēmijas nodarīto kaitējumu Scandinavian Airlines (vēl nav publicēts Oficiālajā Vēstnesī).